Sanĉio

Sanĉio (साँची, Sām̐cī) estas budhisma loko, fama pro sia granda stupao sur holmopinto en la urbeto Sanĉi, en la distrikto Raisen en Madja-Pradeŝo, Barato. Ĝi troviĝas 46 km nordoriente de Bopalo, la ŝtata ĉefurbo.

La granda stupao estas unu el la plej malnovaj ŝtonkonstruaĵoj en Barato, kaj grava monumento de Barata arĥitekturo.Buddhist Art Frontline Magazine May 13–26, 1989

Ĝi estis komisiita de la imperiestro Aŝoko en la 2-a jarcento a.K. Ĝia kerno estis simpla duonsfera brikostrukturo konstruita sur la relikvoj de la budho Gotamo. Ĝi estis kronita per ŝtona "ĉatra" (ombrelformo), simbolo de alta rango, honore la relikvojn.

La originala konstruaĵo estis farita el brikoj kaj inspektita de Aŝoko, kies edzino Devi estis filino de komercisto el la proksima urbo Vidiśā. Sāṃcī estis ankaŭ ŝia naskiĝloko kaj la loko de ilia nupto.

En la 1-a jarcento a.K., oni aldonis kvar ornamitajn pordegojn kaj balustradon ĉirkaŭantan la tutan konstruaĵon. La loko prosperis ĝis la 11-a jarcento.

Sanĉi estas la centro de regiono kun multaj stupaoj, ĉiuj nur kelkajn kilometrojn for de Sanĉi, inkluzive Satdhara, Bhojpur kaj Andher.Buddhist Landscapes in Central India: Sanchi Hill and Archaeologies of Religious and Social Change, c. Third Century BC to Fifth Century AD, Julia Shaw, Routledge, Aug 12, 2016Buddhist Circuit in Central India: Sanchi, Satdhara, Sonari, Andher, Travel ... p31 

 Referencoj 

Kategorio:Budhismaj pilgrimejoj
Kategorio:Madja-Pradeŝo
Kategorio:Statuoj de Budho
Kategorio:Stupaoj en Barato